**ОБУЧИТЕЛЕН МОДУЛ 1**

**„ПРЕДОСТАВЯНЕ НА СОЦИАЛНИ УСЛУГИ ОТ ОБЩИНИТЕ”**

**ТЕМА 7. ЕФЕКТИВНА ОРГАНИЗАЦИЯ, УПРАВЛЕНИЕ И КОНТРОЛ НА ДЕЙНОСТИТЕ И ПРАКТИКИТЕ ПО ПЛАНИРАНЕ, РАЗКРИВАНЕ, ПРЕДОСТАВЯНЕ, УПРАВЛЕНИЕ И ФИНАНСИРАНЕ НА СОЦИАЛНИТЕ УСЛУГИ СЪГЛАСНО НОВИЯТ ЗСУ И ПОДЗАКОНОВАТА УРЕДБА КЪМ НЕГО**

Темата разглежда регламента, който произтича за общините в резултат от прилагането на новия закон за ЗСУ и подзаконовата уредба на различни етапи от развитието и предоставянето на социални услуги. Процесът на планиране на социалните услуги е представен в рамката на ЗСУ и проекта на Наредбата за планиране на социални услуги. Специално внимание е отделено на основните стъпки за разкриване на услуга според ЗСУ и ППЗСУ. Предоставянето на социални услуги е разгледано по отношение на отделните етапи свързани с насочване и договориране. Мониторингът и контролът като част от ефективната организация на предоставянето на социални услуги са представени на различните нива на осъществяване. Финансирането на социалните услуги е представено в контекста на общата законова рамка определена от ЗСУ, ЗПФ, РМС и решенията на Общинските съвети относно бюджета на социалните услуги.

# Ефективна организация, управление и контрол на дейностите и практиките по планиране, разкриване, предоставяне, управление и финансиране на социалните услуги съгласно новият ЗСУ и подзаконовата уредба към него

**Планиране на социалните услуги на национално ниво**

* Нова Национална карта на социалните услуги – *отложено приемане – до 12 месеца от публикуването на резултатите от Националното преброяване на населението и жилищния фонд*
* Подход „отдолу – нагоре“, но чрез обективни показатели и критерии, определени в Наредбата за планиране на социалните услуги
* Общините приемат анализ на потребностите от социални услуги на общинско и областно ниво, които се финансират изцяло или частично от държавния бюджет по препоръчителна структура, утвърдена от АСП и предложение за планирането в общината на социалните услуги на общинско и областно ниво
* Въз основа на общинските анализи АСП изготвя национален анализ и проект на Карта, които се обсъждат на областно и общинско ниво и ги предлага на МТСП за утвърждаване от МС
* Общините приемат ежегодни годишни планове за социалните услуги за следващата календарна година и ги изпращат в АСП до 31 август
* Общините планират самостоятелно, извън НКСУ услугите, финансирани от общинския бюджет

**Важни разпоредби за НКСУ**

* § 33. (1) В НКСУ не се включват съществуващите домове за деца, лишени от родителска грижа, домове за пълнолетни лица с умствена изостаналост, домове за пълнолетни лица с психични разстройства, домове за пълнолетни лица с физически увреждания, домове за пълнолетни лица със сетивни нарушения и домове за пълнолетни лица с деменция, които се финансират от държавния бюджет и се управляват от общините.
* (2) В НКСУ се включват социалните и интегрираните здравно-социални услуги за резидентна грижа, които са необходими при закриване на домовете по ал. 1.
* (3) До закриването им домовете по ал. 1 запазват наименованието си и начина на организация и управление на услугата, като се включват в годишното планиране и се определят стандарти за финансирането им и такси за ползването им от пълнолетни лица по реда на закона.
* (4) Разпоредбите на закона относно създаването, прекратяването и възобновяването на предоставянето на социални услуги не се прилагат за домовете по ал. 1.

**Наредба за планирането на социалните услуги определя:**

Услуги на **общинско ниво**

* информиране и консултиране;
* застъпничество и посредничество;
* терапия и рехабилитация;
* обучение за придобиване на умения;
* подкрепа за придобиване на трудови умения;
* дневна грижа;
* осигуряване на подслон за бездомни лица и асистентска подкрепа.

Услуги на **областно ниво** се отнасят до:

* всички резидентни услуги*, което не означава, че на територията на една област тези услуги трябва да бъдат на територията само на една или две общини;*
* интегрираните здравно-социални услуги за резидентна грижа за деца и пълнолетни лица с трайни увреждания с потребност от постоянни медицински грижи и възрастни хора в невъзможност за самообслужване с потребност от постоянни медицински грижи;
* специализираните социални услуги за осигуряване на подслон на лица в кризисна ситуация, на лица, пострадали от домашно насилие и на лица – жертви на трафик.

**Очаквано отлагане на предварителните срокове за планирането на социалните услуги**

* § 2 - кметовете на общини изпращат по електронен път на изпълнителния директор на АСП разработените, обсъдени и одобрени от общинския съвет анализи на потребностите - до шест месеца от публикуването на резултатите от преброяването на населението и жилищния фонд в Република България през 2021 г.
* § 3 - Изпълнителният директор на АСП изпраща на МТСП разработеното и обсъдено предложение за Национална карта на социалните услуги - до четири месеца след изтичането на срока по § 2.
* § 4 - Първите общински годишни планове за социалните услуги (разработени, обсъдени и приети) се изпращат на АСП - до 31 август на годината, следваща годината на приемането на НКСУ.
* § 5 - Максималният брой на потребителите на всички социални услуги, за които се осигурява изцяло или частично финансиране от държавния бюджет, определен в първата НКСУ не може да бъде по-малък от достигнатия брой потребители на тези социални услуги, делегирани от държавата дейности, към 31 декември на годината, предхождаща годината на приемането на картата.
* Свързани промени и в Правилника за прилагане на ЗСУ и в Наредбата за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет, и в РМС за стандартите за ДДД.

**При разкриване на социални услуги, включени в Националната карата на социалните услуги се изпълняват следните стъпки:**

1. Кметът изпраща искане за предварително одобрение в АСП по образец
* В едномесечен срок от постъпването на искането и след становище на АКСУ, със заповед на АСП се дава предварително одобрение относно:
	+ съответствието на социалната услуга и броя на потребителите с НКСУ, годишното планиране на социалните услуги за цялата страна и ЗДБРБ – дали заявената социална услуга и заявеният брой потребители са включени в тези документи;
	+ осигуряването на необходимите средства за финансиране на социалната услуга съгласно ЗДБРБ – дали са осигурени средствата;
	+ съответствието на социалната услуга със стандартите за качество, определени в Наредбата за качеството на социалните услуги – на база становището на АКСУ.
1. В заповедта на АСП се определят
	* вида на социалната услуга съгласно чл. 15 от ЗСУ и профилирането и в зависимост от потребителите, на които ще се предоставя, и/или в зависимост от други признаци;
	* броя на потребителите;
	* мястото, на което ще се предоставя услугата (когато е приложимо);
	* датата, от която започва финансирането от държавния бюджет на предоставянето на социалната услуга и дела на финансирането (в случаите на смесено такова).

Кметът на общината внася проект за решение на ОбС за създаване на услугата, към което прилага предварителното одобрение, а когато услугата е на областно ниво и Споразумението с общините от областта и АСП

1. Решение на Общинския съвет за разкриване на социална услуга

Вида на социалната услуга съгласно чл. 15 от ЗСУ и профилирането и в зависимост от потребителите, на които ще се предоставя, и/или в зависимост от други признаци;

* **броя на потребителите;**
* **начина на организация** и управление на социалната услуга – самостоятелно от звено, разпоредител, бюджетна дейност или от ЮЛ на общината или чрез възлагане на предоставянето й на частен доставчик;
* **мястото**, на което ще се предоставя социалната услуга, и основанието за ползване на съответните материална база, обзавеждане и оборудване, когато се изискват за предоставяне на услугата (при необходимост с отделно решение може да се предостави съответната собственост);
* **броя и длъжностите** на служителите, които ще извършват дейността по предоставяне на социалната услуга (може да упълномощи кмета на общината да ги определи, както и да се ползва по-общата класификация по наредбата по чл. 124 от ЗСУ);
* **датата**, от която започва предоставянето на социалната услуга;
* **размерът** на финансирането от общината (в случай на смесено финансиране).

В случай че социалната услуга, която се създава, е услуга на областно ниво - в решението задължително се посочва потребителите от кои общини ще ползват

услугата.

Решението се изпраща в срок до 7 работни дни от датата на влизането му в сила на АСП и АКСУ.

**По отношение на избор на организация и начин на управление на социалните услуги се използват следните:**

**Принципи:**

* осигуряване на лесен достъп;
* осигуряване на комплексна подкрепа чрез различни дейности;
* осигуряване на възможност за ефективно и ефикасно управление;
* възможност за гъвкаво управление и използване на служителите изпълняващи различни дейности;
* висока ефикасност на средствата за финансиране.

**По отношение на организация на предоставянето на услугата се има предвид следното:**

Общинския Съвет определя организацията и начина на управление.

Организацията на предоставянето на социалните услуги се определя от доставчика на услугата в съответствие със стандартите за качество, определени в Наредбата за качеството на социалните услуги.

До приемането на НКСУ се прилагат критерии и стандарти приети до влизането на закона.

Начина на управление може да бъде - самостоятелно или комплекс от услуги

Когато няма възможност за ясни правила на организация и управление на услугата е подходящо да се делегира на кмета правомощия да ги утвърди

правилата и процедурите за организация и начин на управление, контрол и мониторинг за различни от правилата и процедурите за предоставяне на услугата.

 **Предоставяне на социалната услуга е свързано със следните съществени моменти:**

Предоставянето на СУ се осъществява в съответствие с определените в ЗСУ принципи:

* наличие на различни видове социални услуги;
* достъпност на социалните услуги;
* индивидуализиране на подкрепата;
* всеобхватност, интегрираност и непрекъснатост на подкрепата;
* превенция на институционализацията;
* зачитане правата на лицата, ползващи социални услуги, и гарантиране на активното им участие при вземането на решения;
* гъвкавост и прозрачност при управлението на социалните услуги;
* участие на всички заинтересовани страни и използване на всички налични ресурси.
* Съобразно желанието и личния избор на лицата или при зачитане мнението на детето и родителите или на лицата, които полагат грижи за него.
* Като се гарантира правото на лицата, които ги ползват, да изразяват свободно мнението си за начина на предоставяне и ефективността на услугите, възможностите за подобряване на качеството им и за всички въпроси, които имат отношение към техните права и интереси при ползване на социалните услуги.
* В зависимост от индивидуалната оценка на потребностите от подкрепа на лицето и резултатите за потребителя, които се цели да се постигнат и в сроковете по видове услуги.
* В зависимост от организацията – по възраст, специфични потребности, начин на управление
* В зависимост от начина на управление – самостоятелно или в комплекс от услуги.

**Етапи и отговорности при предоставянето на социалните услуги при предоставянето на социалните услуги се идентифицират няколко етапа:**

**Първият етап на информиране, консултиране и заявяване**

* осигуряване на информация и консултация относно всички СУ, които общината предоставя
* насочване за ползване на СУ -извършва се от определени със заповед на кмета на общината служители от Общинска администрация, нейните структурни звена и или от служители, които осъществяват дейности по предоставянето на услуги
* регистриране на заявените желания, вкл.- в информационната система на АСП

**Вторият етап е насочване и оценка:**

* Предложение за дата и място за провеждане на среща и провеждане на среща
* Предоставяне на информация на лицето
* Предварителна оценка на потребностите от социални услуги, предоставяне на допълнителна информация от заявителите
* Предоставяне от лицето на избрания от него доставчик на предварителната оценка. Срок на валидност на издадените предварителни оценки за ползване на социални услуги

!!! Насочването се извършва в срок до 20 дни от заявяването на желанието за ползване на социална услуга

**Етап предоставяне на услугата от доставчик:**

* индивидуална оценка на потребностите;
* договор, индивидуален план за подкрепа, или вписване в списъка на чакащите;
* определяне на служител, който отговаря за изпълнението на индивидуалния план.

# Планиране на социалните услуги. Отговорности на общините при планиране на социални услуги съгласно Националната карта за социалните услуги КСУ

Планирането на социалните услуги на **национално ниво** цели осигуряване на равен достъп до социални услуги на територията на цялата страна. Чрез планирането на социалните услуги на национално ниво се определят всички социални услуги, които се финансират изцяло или частично от държавния бюджет на общинско, областно и национално ниво и съответстват на приоритетите на държавата.

Общините, в които се създават социални услуги на областно ниво за удовлетворяване на потребностите на населението от цялата област, се определят въз основа на споразумение между общините, определени в Наредбата за планирането на социалните услуги.

Общините, в които се създават социални услуги на областно ниво за удовлетворяване на потребностите на лица от цялата страна, се определят въз основа на споразумение между АСП и общините в съответната област.

Планирането на социалните услуги на национално ниво се осъществява чрез **Национална карта** на социалните услуги, приета от Министерския съвет по предложение на министъра на труда и социалната политика.

Критериите за определяне на услугите и максималният брой на потребителите в Националната карта на социалните услуги се определят в **Наредбата за планирането на социалните услуги** съобразно броя и демографския профил на населението.

Наредбата посочва критериите за определяне на социалните и интегрираните здравно-социални услуги на общинско и областно ниво и на максималния брой потребители на тези услуги, за които се осигурява изцяло или частично финансиране от държавния бюджет чрез включването им в Националната карта на социалните услуги. Наредбата определя критериите, редът и условията за разработване от общините на **анализа на потребностит**е и предложенията от страна на общините, редът за за изготвяне на НКСУ на всички нива **общинските годишни планове** за социалните услуги. В наредбата са определени и видът на услугите на общинско, областно ниво за ползите на областта и в полза на цялата страна се определят

Освен критериите за всяка услуга на общинско и областно ниво НПСУ съдържа и формула за изчисляване на броя на потребителите за всяка услуга.

**Отговорности на общината за изготвяне на анализ на потребностите от социални и интегрирани здравно-социални услуги на общинско и областно ниво.**

За целта кмета на общината, който организира разработването на анализ на потребностите на общината от социални услуги на общинско и областно ниво получава съдействие от страна на Съветът по въпросите на социалните услуги. Освен критериите посочени в наредбата за всяка социална услуга, анализа съдържа информация за:

* показателите в общината по критериите за всички социални и интегрирани здравно-социални услуги;
* съществуващите към момента на изготвяне на анализа социални и интегрирани здравно-социални услуги на територията на общината и брой на техните потребители (*общ и по видове услуги и групи потребители*);
* брой на желаещите да ползват социални и интегрирани здравно-социални услуги на територията на общината (*общ и по видове услуги и групи потребители);*
* информация относно броя на лицата от други общини, които ползват социални и интегрирани здравно-социални услуги на територията на общината;
* данни/информация за демографското развитие в общината за последните 5 години;
* информация за наличната социална, образователна и здравна инфраструктура;
* информация и прогноза за необходимите служители за извършване на дейността по предоставяне на социални и интегрирани здравно-социални услуги;

След анализа се провежда обсъждане на областно ниво, организирано то областния управител с участието на общините в областта.

След приключване на обсъждането, **кмета на общината подготвя предложение** за **планирането в общината на социалните услуги на общинско и областно ниво**, които се финансират изцяло или частично от държавния бюджет. Предложението се публикува на интернет страницата и обсъжда публично. След приключване на обсъждането **предложението на кмета** на общината се одобрява от Общинския съвет и заедно с анализа напотребностите се изпраща на изпълнителния директор на Агенцията за социално подпомагане по електронен път.

**Изготвяне на Националната карта на социалните услуги /НКСУ**

Следващият етап е свързан с изготвяне на предложение за национална карта на социалните услуги от страна на АСП. Изготвеното от АСП предложение се изпраща за обсъждане на областно и общинско ниво. След приключване на обсъждането АСП изпраща предложението за Национална карта за одобрение от министъра на МСТП, който провежда обществени консултации. След обнародването в Държавен вестник на решението на Министерския съвет за приемане на Картата тя се публикува на интернет страниците на Министерството на труда и социалната политика, Министерството на здравеопазването, Агенцията за социално подпомагане, Агенцията за качеството на социалните услуги, областните и общинските администрации.

Картата се актуализира по реда за нейното разработване и приемане в срок от 12 месеца след всяко преброяване на населението.

**Общински годишни планове за социалните услуги**

Всяка година кметът на общината организира разработването на годишен план за социалните услуги за следващата календарна година, който включва:

* планирането на социалните услуги съгласно Картата;
* планирането на социалните услуги, които се финансират от общинския бюджет.

Планирането в общинския годишен план на социалните услуги съгласно Картата включва:

* социалните услуги съгласно Картата, които се предоставят на територията на общината и за които вече е осигурено финансиране от държавния бюджет;
* брой лица, за които е осигурена възможност за ползване на услугите по т. 1;
* мотивирано предложение за намаление или увеличение на броя на потребителите по т.
* новите социални услуги съгласно Картата, които се планира да бъдат създадени в рамките на календарната година, броя на техните потребители и размера на необходимите средства от държавния бюджет за финансирането им;
* социалните услуги, чието предоставяне се планира да бъде прекратено в рамките на календарната година;
* начина, по който общината осигурява и/или планира да осигури предоставянето;
* информация и прогноза за необходимите служители за извършване на дейностите по предоставяне на социалните и интегрирани здравно-социални услуги съгласно Картата.

Планирането на социалните услуги, които се финансират от общинския бюджет, включва идентични критерии без да изисква мотивиране на предлогжението за намаляване или увеличаване на броя потребители.

Кметът на общината организира обсъждане на предложението за общински годишен план за социалните услуги за срок не по-кратък от 30 дни чрез публикуване на страницата на общината и провеждане на публични дискусии в рамките на Съвета по въпросите на социалните услуги.

Общинският годишен план за социалните услуги се приема от общинския съвет и се изпраща **до 31 август,** по електронен път на АСП и се се публикува на интернет страницата на общината.

***Източник****:* Проект за Наредба за планиране на социалните услуги -https://www.strategy.bg/PublicConsultations/View.aspx?lang=bg-BG&Id=5716

Прогнозни дати за планиране на национално ниво:

* до 31 август 2021 общините трябва да изготвят анализа си на потребности и да се изпрати по електронен път до АСП
* до 30 октомври, 2021 АСП обработва данните и изпраща до МТСП предложение за НКСУ националната картата
* общински годишни планове - първите планове до 31 август 2022 г.

**Създаване, промяна и прекратяване на предоставянето на социални услуги съгласно Националната карта на социалните услуги.**

Правилникът за прилагане на Закона за социалните услуги урежда условията за разкриване на социална услуга съгласно Националната карта на услугите.

1. **Заявление на общината за създаване на услуга**

За получаване на **предварително одобрение** за създаване на социална услуга съгласно НКСУ **кметът на общината**, която ще отговаря за управлението и предоставянето на услугата, подава до изпълнителния директор на АСП **заявление** по образец.

Към заявлението се прилага :

1. описание на социалната услуга с оглед на осигуряването на стандартите за качество, определени в Наредбата за качеството на социалните услуги,
2. информация за:
* броя на потребителите на социалната услуга, за които се иска осигуряване на финансиране от държавния бюджет;
* броя и длъжностите на служителите, които ще извършват дейността по предоставяне на социалната услуга;
* мястото, на което ще се предоставя социалната услуга, и основанието за ползване на съответните материална база, обзавеждане и оборудване, когато се изискват за предоставяне на услугата (прилагат се документи, които го доказват);
* датата, от която се иска да започне финансирането от държавния бюджет на предоставянето на социалната услуга;
* размер на финансирането от общината (в случаите на смесено финансиране по);
* обосновка на необходимостта от социалната услуга.
1. **Одобрение от АСП с участието на АКСУ и РЗИ /при интегрирани услуги/**
2. В срок до 3 работни дни от постъпване на заявлението от общината АСП изисква от АКСУ **становищ**е за съответствието на социалната услуга със стандартите за качество, определени в НКСУ.

2. **Становище на АКСУ** се предоставя в срок до 10 работни дни от поискването от страна на АСП.

 Срокът за предоставяне на становището по е 20 дни, когато:

* АКСУ извършва проверка на място за установяване на обстоятелства, посочени от общината в описанието на социалната услуга;
* услугата, за която се иска предварително одобрение, е интегрирана здравно-социална услуга, за която се изисква становище от РЗИ.

 При интегрирани услуги съответната РЗИ предоставя становище в срок до 7 работни дни от поискването.

 **Срокът за разглеждане на заявлението:**

Агенцията за социално подпомагане разглежда заявленията за предварително одобрение **в едномесечен срок от постъпването им.**

При констатиране на непълноти в представените документи и в представената информация АСП дава на заявителя указания и 14-дневен срок за отстраняването им.

 В случай че непълнотите не бъдат отстранени в срока, производството се прекратява със заповед на ИД на АСП, която се съобщава писмено на общината в срок до 3 работни дни. Подлежи на обжалване по реда на Административно процесуалния кодекс.

**Предварително одобрение от страна на АСП**

Предварителното одобрение се дава в едномесечен срок от постъпване на заявлението от общината със заповед на изпълнителния директор на АСП ако :

* заявената социална услуга и заявеният брой потребители са включени в Националната карта на социалните услуги
* ако са включени в годишните планове на общината или областта и са сред приоритети на държавата.
* необходимите средства за финансиране на социалната услуга от държавния бюджет са осигурени съгласно закона за държавния бюджет за тази година;
* становището на АКСУ е положително.

В **заповедта на АСП** задължително се включва одобрението за:

* вида на социалната услуга съгласно чл. 15 от ЗСУ - *пр. консултиране*
* броя на потребителите на социалната услуга, за които се осигурява държавно финансиране;
* мястото, на което ще се предоставя социалната услуга;
* датата, от която започва финансирането от държавния;
* дела на финансирането от държавния бюджет на предоставянето на социалната услуга в случаите на смесено финансиране

Заповедта за даване на предварително одобрение се съобщава писмено на заявителя в срок до три работни дни от датата нa издаването.

**Заповедите за отказ на предварително одобрение от АСП -** Изпълнителният Директор на АСП със заповед отказва даването на предварително одобрение, когато едно или повече условия по чл. 54, ал. 1 от Закона за социалните услуги не са налице, в срок до три работни Заповедта подлежи на обжалване по реда на Административнопроцесуалния кодекс.

**3.Решение на Общинския съвет**

За създаване на социални услуги съгласно Национлантата Карта на социалните услуги **кметът** на общината внася в ОбС **проект на решение**, към което прилага предварителното одобрение от АСП. За създаване на социална ***услуга на областно ниво*** за удовлетворяване на потребностите на населението от цялата област или на лица от цялата страна към проекта на решение се прилага и споразумението.

**Решението** за създаване на социална услуга съгласно НКСУ се приема от ОбС в съответствие с предварителното одобрение от АСП, като в него задължително се посочват:

* видът на социалната услуга съгласно чл. 15 от ЗСУ и профилирането й в зависимост от потребителите,
* броят на потребителите на социалната услуга, подкряни от държавния бюджет;
* начинът на организация и управление на социалната услуга;
* мястото, на което ще се предоставя социалната услуга, и основанието за ползване на съответните материална база, обзавеждане и оборудване, когато се изискват за предоставяне на услугата;
* броят и длъжностите на служителите за социалната услуга;
* датата, от която започва предоставянето на социалната услуга;
* размерът на финансирането от общината при смесено финансиране

В случай че социалната услуга, която се създава, е **услуга на областно ниво** за удовлетворяване на потребностите на населението от цялата област, в решението на общинския съвет задължително се посочва потребителите от кои общини са включени.

**Информиране на АСП и АКСУ за решението на Общинския съвет**

В срок до 7 работни дни от датата на влизането в сила на решението на ОбС кметът на общината е длъжен да го изпрати на АСП и на АКСУ.

**Процедура при промяна на брой на потребителите и мястото на предлагане**

**Заявление от кмета на общината**

За предварително одобрение на промяна на броя на потребителите на социална услуга съгласно Националната карта на социалните услуги ***кметът н***а общината, която отговаря за управлението и предоставянето на услугата, подава до ИД на АСП ***заявление по утвърден от него образец***, към което прилага обосновка на необходимостта от промяната.

**Предварителното одобрение** се дава в *14-дневен срок* от АСП ако:

* заявеният нов брой на потребителите на социалната услуга не надвишава максималния брой, определен в НКСУ, и съответства на годишното планиране на социалните услуги и приоритите на държавния бюджет
* необходимите средства за финансиране на заявения нов брой потребители на социалната услуга от държавния бюджет

Заповедта за даване на предварително одобрение се съобщава писмено на заявителя в срок до три работни дни от датата нa издаването й и подлежи на обжалване по АПК.

**Отказ на искането за промяна**

Изпълнителният директор на Агенцията за социално подпомагане със заповед отказва даването на предварително одобрение, ако не отговаря на изискванията

**Процедура при промяна мястото на предлагане на социалната услуга**

**Заявление от кмета** **до АСП**

Към заявлението се прилага обосновка на необходимостта от промяната и информация относно мястото, на което ще се предоставя социалната услуга, и основанието за ползване на съответните материална база, обзавеждане и оборудване, когато се изискват за предоставяне на услугата (*прилагат се документи, които го доказват*).

**Становище от АКСУ**  - АСП изисква от АКСУ становище за съответствието на заявеното ново място за предоставяне на социалната услуга със стандартите за качество, определени в НКСУ, което тя предоставя в срок до 7 работни дни от поискването или 14 дена ако има проверка на място

**Предварителното одобрени**е от АСП се дава в 20-дневен срок от постъпване на заявлението със заповед на ИД на АСП:

* заявеното ново място на предоставяне на социалната услуга е в рамките на съответната община;
* становището на Агенцията за качеството на социалните услуги по ал. 3 е положително.

Заповедта за даване или отказ на предварително одобрение се съобщава писмено до три работни дни от датата нa издаването й и подлежи на обжалване по АПК.

**Решение на Общински съвет за** промяната на броя на потребителите и мястото на предоставяне на социална услуга съгласно Националната карта на социалните услуги

В срок до 7 работни дни от датата на влизането в сила на решението на ОбС кметът на общината го изпраща на АСП и АКСУ.

**Прекратяване на услуга от НКСУ**

**Случаи когато:**

* социалната услуга вече не е включена в НКСУ след нейна актуализация;
* констатирана липса на потребители на социалната услуга за период три месеца;

**Услугата се прекратява от АСП , която писмено уведомява кмета на общината и МФ.**

Прекратяването на социални услуги с прекратено финансиране се извършва с решение на ОбС по предложение на кмета на общината. При взето решение на ОбС кмета на общината го изпраща на АСП и АКСУ до 7 дни.

Когато случая касае **услуга, която се ползва от няколко общини** по предложение на кмета на общината ОбС може да приеме решение за прекратяване на предоставянето на социална услуга и осигуряване на предоставянето й от друга община.

В срок до 7 работни дни от датата на влизането в сила на решението кметът на общината е длъжен да го изпрати на АСП и АКСУ.

**Възлагане на социални услуги на частен доставчик**

Редът за възлагането на социални услуги уредено от ППЗСУ, който определя конкретни изисквания за конкурсите и договориране при услуги, които общината може да развива и услуги, за които общината няма обективна възможност да развие ( *няма материална база и персонал* )

# Предоставяне на социални услуги

Предоставянето на СУ включва насочване, договориране и контрол

**Насочването за ползване включва:**

* информиране на лицата относно съществуващите социални услуги, които имат право да ползват, условията и сроковете за тяхното ползване;
* информиране на лицата относно условията за заплащане и пълно и частично освобождаване от заплащане на такса за ползване на социални услуги;
* извършване на предварителна оценка на потребностите от социални услуги с предложение за подходящи социални услуги ;
* съдействие и консултиране на лицата за избор на подходящи за тях социални услуги.

**Насочване за ползване на социална услуга от общината**

Общината извършва насочване за ползване на социални услуги, които се финансират от държавния и/или общинския бюджет, от всички лица с изключение на лицата, които насочва Д “СП“. Всяко лице има право да бъде информирано и консултирано от общината относно социалните услуги, които тя предоставя.

Насочването за ползване на социални услуги се извършва от определени от кмета на общината служители от общинската администрация, нейни структурни звена и/или от служители, които осъществяват дейности по предоставяне на социални услуги.

Насочването за ползване на социални услуги на областно ниво за лица от цялата област се извършва от всички общини от областта съгласно условията, определени в споразумението

Насочването за ползване на социални услуги на общинско ниво, които се предоставят от една община за лица от други общини, се извършва от общините съгласно условията, определени в споразумението

**Ред за насочване:**

1. **Заявление от кандидат потребителя**

Заявено желание на лицето за ползване на социална услуга устно – на място или по телефон, или писмено, включително по електронен път. Заявяването извършва до определените от кмета на общината по настоящия адрес на лицето структурни звена или служители.

1. **Регистриране на заявките**

Заявените желания се регистрират от общината, а когато са за ползване на социални услуги, финансирани от държавния бюджет, се регистрират в ИИС на Агенцията за социално подпомагане от служител на общината, притежаващ осигурен достъп до системата.

1. **Насочването**, се извършва от определени със заповед на кмета на общината служители, структурни звена и/или от служители, които осъществяват дейности по предоставяне на социални услуги, **в срок до 20 дни от заявяването на желанието за ползване на социална услуга.**
2. **При случаи на лица** в кризисна ситуация, лице, пострадало от домашно насилие, или лице – жертва на трафик, структурните звена или служителите на общината незабавно уведомяват дирекция "Социално подпомагане" на територията на общината за извършване на насочване, а при непосредствена опасност за живота на лицата уведомяват органите на Министерството на вътрешните работи.
3. **Предложение за среща със кандидат потребителя**

Определеният от общината служителят, в срок до три работни дни от заявяване на желанието от лицето за ползване на социална услуга, която се финансира от държавния и/или от общинския бюджет, предлага дата и място за провеждане на среща, като те се съгласуват с лицето.

1. **Провеждане на среща**

Срещата се провежда в срок до 5 работни дни в определеното място, електронно или при заявителя. Срещата може да се проведе и в деня, в който лицето е заявило в общината своето желание да ползва социална услуга.

На срещата лицето трябва да бъде информирано за:

* информиране на лицата относно съществуващите социални услуги, които имат право да ползват, условията и сроковете за тяхното ползване;
* информиране на лицата относно условията за заплащане и пълно и частично освобождаване от заплащане на такса за ползване на социални услуги;
* извършване на предварителна оценка на потребностите от социални услуги;
* съдействие и консултиране на лицата за избор на подходящи за тях социални услуги.
1. **Изготвяне на Предварителна оценка**

Предварителната оценка на потребностите от социални услуги съдържа предложение за подходящите социални услуги, които лицето има право да ползва, и избраните от него социални услуги. Предварителната оценка е писмен документ, удостоверяващ извършеното насочване от общината

Тя се изготвя в писмен вид и се подписва от служителя и от лицето

* В случай че лицето, заявило желание за ползване на СЕ, не желае да ползва предложените социални услуги, това се отразява в предварителната оценка.
* Когато предварителната оценка не съдържа предложение за ползване на СУ може да се обжалва от лицето по реда на АПК.
* оценка се предоставя на лицето след изготвянето;

Всички предварителни оценки по чл. 13, ал. 1, които съдържат предложение за ползване на социални услуги, финансирани от държавния бюджет, се въвеждат в Интегрираната информационна система на Агенцията за социално подпомагане след писмено съгласие на лицата

1. **Предоставяне на предварителната оценка от лицето на избрания доставчик на СУ**

Когато лицето е избрало да ползва различни социални услуги, финансирани от държавния и/или общинския бюджет, предоставяни от един или няколко доставчици на социални услуги, то представя оригинал на предварителната оценка на ръководителя на една от социалните услуги, а на ръководителите на останалите услуги предоставя копие от оценката.

Лице с увреждане, което има издадено по Закона за хората с увреждания направление за предоставяне на социални услуги, има право да ползва тези услуги без насочване от Д"СП" или общината и без предварителна оценка на потребностите

Предварителните оценки са валидни:

* за социалните услуги, които се ползват краткосрочно – до един месец от датата на подписването им;
* за социалните услуги, които се ползват средносрочно и дългосрочно, с изключение на тези за резидентна грижа – до два месеца от датата на подписването им;
* за социалните услуги за резидентна грижа – до три месеца от датата на подписването им.

При изчисляване на срока не се има предвид времето, в което е било болно или чакало за услугата

Лицата, желаещи да ползват социални услуги, които не се финансират от държавния и/или общинския бюджет, заявяват желанието си пред избрания от тях частен доставчик на социални услуги

1. **Задължения на доставчика след насочването:**

Всеки доставчик на социални услуги, избран от лице, което желае да ползва социална услуга, е длъжен да му предостави информация относно:

* подробно описание на социалните услуги, които предоставя;
* опита на доставчика в предоставянето на тези социални услуги;
* служителите, осъществяващи дейността по предоставянето на социалните услуги, и тяхната квалификация;
* условията и правилата за ползване на услугите;
* процедурата за подаване на жалби

Доставчикът на СУ може да откаже на лицето да му предостави услуга, като е длъжен да информира Д“СП“ или общината. Лицето може да обжалва отказа. Ако не е заведена процедура за обжалване Д“СП“ или общината са длъжни да предложат съдействие за друга услуга.

Финансираните от държавния бюджет социални услуги за подкрепа за формиране на родителски умения, за консултиране и подкрепа на родители по въпросите на ранното детско развитие и отглеждането на деца и за ранна интервенция на уврежданията за деца могат да се ползват от лицата и без насочване от дирекция "Социално подпомагане" или от общината.

1. **Изготвяне на индивидуална оценка на потребностите и план за подкрепа**

Доставчикът на социални услуги, избран от лицето, организира изготвянето на **индивидуална оценка** на потребностите и индивидуален план за подкрепа на лицето

Индивидуалната оценка се изготвя от екип на доставчика в срок от 20дена и се предоставя на лицето.

**Индивидуалният план** за подкрепа се изготвя въз основа на индивидуалната оценка на потребностите и се предоставя на лицето и на Д“СП“ или общината в зависимост от насочването.

Индивидуалният план за подкрепа включва:

* целите, които трябва да се постигнат за удовлетворяване на потребностите на лицето;
* конкретните дейности съобразно вида и профила на социалната услуга за постигане на целите за удовлетворяване на потребностите на лицето, тяхната продължителност и периодичност, както и лицата, включени в изпълнението им;
* препоръки за дейности за подкрепа с участието на семейството и близките в домашна среда (в случай на необходимост);
* мерки за извеждане от социална услуга за резидентна грижа (в случай че лицето ползва социална услуга за резидентна грижа);
* резултатите, които следва да се постигнат;
* сроковете за изпълнение на дейностите;
* други предложения на екипа

Планът се отнася за потребностите на лицето и се отнася за неговата подкрепяща среда - семейството

1. **Договориране на услугата между доставчика и лицето**

Доставчикът на социални услуги е длъжен да предостави на лицето, което е избрало да ползва предоставяните от него услуги, проект на договор за ползване на социални услуги. След постигане на съгласие лицето и/или негов законен представител и доставчикът на социални услуги сключват в писмена форма договор за ползване на социални услуги.

Индивидуалният план за подкрепа е неразделна част от договора. Договорът задължително урежда:

* предмет на договора – вид, профил и продължителност на социалната услуга, която се предоставя;
* начин и място на предоставяне на социалната услуга;
* права и задължения на страните по договора;
* размер на таксата за ползване на социалната услуга, определена по съответния приложим за конкретната услуга ред (само в случаите, в които се дължи такса);
* срок на договора;
* начин за заплащане на таксата за ползване на социалната услуга (само в случаите, в които се дължи такса);

За ползването на общодостъпни услуги не се сключва договор.

Доставчикът на СУ, която се финансира от общинския бюджет, в срок до 5 работни дни уведомява общината, извършила насочването, за всеки сключен или продължен договор за ползване на социални услуги

1. **Управление на случай**

Управлението на случай при предоставяне на специализирани социални услуги включва:

* изготвяне и актуализиране на индивидуалната оценка на потребностите и на индивидуалния план за подкрепа на лицето;
* ръководство и координация на всички дейности за осигуряване на подкрепата за лицето при предоставянето на социалната услуга;
* координация с други доставчици на социални услуги, които лицето ползва;
* координация с ДСП, общината и с други институции;
* проследяване на постигнатите резултати.

За всяко лице, което ползва специализирана социална услуга, доставчикът на социалната услуга определя служителите, които отговарят за управлението на случая.

Общината подпомага координацията и взаимодействието между доставчиците на специализирани социални услуги, които лицето ползва след насочване от нея.

# Финансиране на социалните услуги

**Източници на финансиране:**

Социалните услуги се финансират от: държавния бюджет,общинските бюджети,частни доставчици на социални услуги.

Социалните услуги и създаването на необходимата за тяхното предоставяне специализирана среда може да се финансират и от европейски структурни и инвестиционни фондове,европейски и международни програми и проекти,международни финансови институции,физически и юридически лица,други източници.

 Дългосрочното планиране на финансирането на социалните услуги от държавния бюджет се осъществява въз основа на Националната карта на социалните услуги.

**Принципи при финансиране от държавния бюджет:**

* От държавния бюджет чрез бюджетите на общините се финансират само социални услуги, включени в НКСУ.
* Финансирането от държавния бюджет на СУ не може да надвишава максималния брой на потребителите, определен в НКСУ.
* Стандартът за делегирана от държавата дейност, по който се финансира от държавния бюджет социална услуга, не може да надвишава размера на разходите за нейното предоставяне.
* Общините и частните доставчици на социални услуги нямат право да получават приходи от предоставянето на социални услуги, които се финансират от държавния бюджет

Средствата от държавния бюджет за финансиране на социалните услуги се осигуряват на общините, които отговарят за предоставянето на тези услуги**.**

* Кметовете на общини отговарят за управлението и законосъобразното разходване на предоставените им средства от държавния бюджет за финансиране на социални услуги.
* Средствата от държавния бюджет за финансиране на социални услуги могат да се използват единствено за финансиране на социалните услуги, за които са предоставени.
* Прехвърлянето на средства, неразходвани поради по-нисък брой реални потребители на социалната услуга от планирания, към социални услуги, за които има списък на чакащи поради достигнат максимален брой на потребителите, се извършва по реда на Закона за публичните финанси.

**Стандарти за социални услуги**

Законовата рамка за стандартите е съгласно Закона за публичните финанси и закона за социалните услуги

Всяка социална услуга, включена в Националната карта на социалните услуги, се финансира от държавния бюджет по **стандарт за делегирана от държавата дейност**, който е предназначен за финансиране на разходи за нейното предоставяне и разходи за насочване от общината за ползване на услугата

Стандартът за делегирана от държавата дейност за всяка социална услуга, която се финансира от държавния бюджет, се определя в зависимост от:

* вида на социалната услуга по чл. 15 от ЗСУ;
* начина на ползване на социалната услуга;
* средата за предоставяне на социалната услуга;
* групата потребители на социалната услуга;
* продължителността на предоставяне на социалната услуга;
* стандартите за качество на социалната услуга;
* изискванията за необходимите специалисти

Условията за формирането на стандартите за различните услуги е представено в Правилника за прилагане на ЗСУ. <https://www.mlsp.government.bg/pravilnitsi>

Определянето на стандартите се извършва съгласно ЗПФ.

За всяка социална услуга, включена в НКСУ - стандарт за делегирана от държавата дейност, който е предназначен за финансиране на разходи за нейното предоставяне и разходи за насочване от общината за ползване на услугата.

* Стандартът се определя в зависимост от:
	+ вида на социалната услуга по чл. 15;
	+ начина на ползване на социалната услуга;
	+ средата за предоставяне на социалната услуга;
	+ групата потребители на социалната услуга;
	+ продължителността на предоставяне на социалната услуга;
	+ стандартите за качество на социалната услуга;
	+ изискванията за необходимите специалисти.
* Допълващи стандарти за дневна или резидентна грижа за лица в невъзможност за самообслужване, за лица с агресивно и проблемно поведение, за лица с потребност от постоянно медицинско наблюдение и медицинска грижа.
* Отделен стандарт за приемна грижа.
* В ППЗСУ подробно са определени елементите на разходите, които формират размерите на стандартите. Елементите на разходите не са равнозначни на задължение за разходване от общината/доставчика. Съгласно ЗПФ станадртите служат за определяне и разпределение на субсидията по общини.

За услугите се заплащат такси по тарифа и съгласно ППЗСУ или по Наредба на ОбС.

 **Отместеното“ планиране с НКСУ отлага и финансирането по новия ред**

**Социалните услуги се финансират от държавния бюджет** съгласно стандартите за финансиране на социалните услуги, определени по новия ред в ЗСУ (чл. 45), ***от 1 януари на годината, следваща приемането на Националната карта на социалните услуги***.

* До 1 януари на годината, следваща приемането на Националната карта на социалните услуги, **финансирането** на социалните услуги от държавния бюджет **е съгласно стандартите за финансиране, разработвани по досегашния ред**.
* До приемането на тарифата за размерите на таксите за ползване на социални услуги, финансирани от държавния бюджет, **таксите за ползване на тези социални услуги** се заплащат в размерите, определени по досегашния ред. *Само за 2020 г. със ЗМДВИППП беше регламентирано освобождаване за някои услуги. Само през 2021 г. потребителите на асистентска подкрепа не дължат такси.*

*?!? В срок до 12 месеца от влизането в сила на ЗСУ доставчиците на социални услуги предприемат действия за привеждане на предоставяните от тях социални услуги в съответствие с изискванията на закона и със стандартите за качество, определени в Наредбата за качеството на социалните услуги. В този срок АКСУ оказва методическа подкрепа на доставчиците на социални услуги.*

**Бюджетна процедура по ЗПФ**

* Януари – април – Пролетна средносрочна бюджетна прогноза, проект на РМС за стандартите за следващата година, разходни тавани по сектори/министерства
	+ НСОРБ съвместно със секторните министри и МФ разработват предложенията за стандартите, отделно съгласно ЗСУ, АСП прави предложения до МТСП за стандартите
* Април-октомври – подготовка на проект на Есенната бюджетна прогноза, проект на ЗДБРБ и актуализация на РМС за стандартите, общините представят прогнозите си в МФ и секторните министерства за ДДД
	+ НСОРБ участва в процеса и провежда консултации с МФ по проекта на ЗДБРБ в частта за общините
* Ноември-декември – НС обсъжда и приема ЗДБРБ за следващата година
* Януари - февруари – ОбС приема бюджета

**Такси за социални услуги**

Въз основа на разработените стандарти за социалните услуги, които се финансират от държавния бюджет, Агенцията за социално подпомагане изготвя предложение за размера на таксата за ползване на всяка от тези услуги.

Размерите на таксите за ползване на социални услуги, финансирани от държавния бюджет, се определят с тарифа, одобрена от МС по предложение на министъра на труда и социалната политика.

 Начинът за формиране на размера на таксите за ползване на социални услуги, финансирани от държавния бюджет, се определя в правилника за прилагане на ЗСУ.

Размерът на годишната такса за ползване на всяка социална услуга, финансирана от държавния бюджет, се формира като процент от размера на годишния стандарт за делегирана от държавата дейност за съответната социална услуга в ЗСУ.

**Финансиране от общински бюджет**

ОбС определя социалните услуги, които се финансират от общинския бюджет, броя на техните потребители и размера на финансирането.

 От общинския бюджет се финансират предоставяните от общината социални услуги, които:

* не се финансират от държавния бюджет;
* частично се финансират от държавния бюджет съгласно НКСУ;
* са включени в НКСУ, но за тях не е осигурено финансиране от държавния бюджет в закона за държавния бюджет за съответната година.

**Размерите на таксите** за ползване на предоставяните от общината социални услуги, които не се финансират от държавния бюджет, се определят от Обс съгласно ЗМДТ.

При формиране на размера на таксите по реда не се вземат предвид включените в стандарта за делегирана от държавата дейност за съответната социална услуга разходи за:

* насочване от общината за ползване на социалната услуга;
* обучения и супервизия на служителите, които осъществяват дейност по предоставяне на социалната услуга;
* изготвяне на индивидуална оценка на потребностите и индивидуален план за подкрепа.

Таксите за социалните услуги, които се финансират от държавния бюджет, се събират от кмета на общината или от определени от него длъжностни лица.Таксите за СУ, които се финансират от общинския бюджет, се събират по реда на З МДТ.

**Информация относно дължимите и събраните** такси се въвежда в ИИС система на АСП подпомагане определени от кмета на общината длъжностни лица от общинската администрация въвеждат информация относно:

* броя и видовете социални услуги на територията на общината, които се финансират от държавния бюджет;
* максималния брой на лицата, за които е осигурено финансиране за ползване на социални услуги, и броя на лицата, които ползват социални услуги, финансирани от държавния бюджет, по отделни услуги;
* лицата, които дължат такси за социални услуги, финансирани от държавния бюджет, и размер на дължимите такси;
* общия размер на дължимите такси;
* размера на събраните такси за социални услуги, които се финансират от държавния бюджет;
* размера на несъбраните такси и лицата, които ги дължат.

Средствата от събраните от общината такси за ползване на социални услуги, които се финансират от държавния бюджет, се внасят по бюджета на МТСП до 25-о число на месеца, следващ месеца, за който се дължат.

# Мониторинг и контрол на социалните услуги

**Стандартите за качество на социалните услуги са за:**

* организация и управление на услугата;
* квалификация и професионално развитие на служителите, които осъществяват дейността по предоставянето на услугата;
* ефективността на услугата с оглед на постигнатите резултати за лицата, които я ползват, в отговор на потребностите им.

**Контрол на предоставянето на социални услуги**

Контролът на предоставянето на социални услуги е проследяване на спазването на нормативните изисквания за предоставяне на услугите и на стандартите за тяхното качество и своевременно предприемане на мерки за подобряването

**Мониторинг на качеството на социалните услуги**

Мониторингът на качеството на социалните услуги е процес на системно събиране, обобщаване и анализиране на информация въз основа на критериите за изпълнение на стандартите за качество на социалните услуги.

* Мониторинг на качеството на социалните услуги се извършва от доставчиците на социални услуги, от общините и от АКСУ.
* Мониторинг на качеството на социалните услуги може да се извършва и от независими от лицата по ал. 2 международни, европейски и национални организации

Социалните услуги се предоставят в съответствие с НКСУ, която се приема от МС по предложение на МТСП.

В НКСУ по ал. 1 се определят:

* стандартите за качество на социалните услуги;
* критериите за изпълнение на стандартите за качество на социалните услуги;
* основните принципи за разработване от доставчиците на социални услуги на програми за развитие на качеството на социалните услуги, които предоставят;
* методите за извършване на мониторинг на качеството на социалните услуги;
* редът за извършване на контрол, мониторинг и оценка на качеството и ефективността на социалните услуги.

**Отговорността за спазването на стандартите за качество, определени в Наредбата за качеството на социалните услуги, е на:**

* кмета на общината, на лицата, които управляват, и на служителите, които осъществяват дейността по предоставяне на услугите – за социалните услуги, които се финансират от държавния и/или общинския бюджет;
* кмета на общината, на доставчика на социалната услуга, на лицата, които управляват, и на служителите, които осъществяват дейността по предоставяне на услугите – за социалните услуги, чието предоставяне е възложено по реда на чл. 64 и чл. 67;
* Доставчика на услугата, на лицата, които управляват, и на служителите, които осъществяват дейността по предоставяне на услугите – за социалните услуги, които се финансират от частни доставчици.

**Контрол и мониторинг от доставчика**

Доставчиците на социални услуги разработват собствени програми за развитие на качеството на предоставяните от тях социални услуги, в които се включват и дейностите за извършване на периодичен и годишен контрол и мониторинг на качеството.

Всяка година ***до 31 март доставчиците*** на социални услуги представят в електронен формат на АКСУ отчет с обобщена информация относно:

* постигнатите резултати при предоставянето на социални услуги;
* резултатите от прилагането на програмата за развитие на качеството на предоставяните социални услуги;

**Контрол и мониторинг от общината:**

* контрол и мониторинг на качеството и ефективността;
* мониторинг на дейностите по осигуряване на достъп до социалните услуги;
* контрол на разходването на средствата за финансиране на социалните услуги;
* контрол при възлагане на предоставянето на услуги на частни доставчици;
* контрол относно събирането на таксите за ползване на социални услуги.

Всяка година до **30 април кметът на общината** представя в електронен формат на АКСУ социалните услуги анализ на състоянието и ефективността на социалните услуги, които се предоставят на територията на общината

**Контрол и мониторинг от Агенцията за качеството на социалните услуги**

* проверява спазването на стандартите за качество на социалните услуги според НКСУ;
* извършва проверки за на дейността на доставчиците на социални услуги, общините;
* проверява спазването на правата на потребителите на социални услуги;
* извършва проверки за начина, по който общините и частните доставчици на разходват средства от държавния бюджет;
* извършва мониторинг, въз основа на който изготвя ежегодно анализ относно състоянието и ефективността на социалните услуги, който представя на МТСП;
* дава задължителни предписания за отстраняване на допуснати нарушения и определя срок за изпълнението им съобразно тежестта и степента на допуснатото нарушение;
* вписва данни за извършени нарушения в регистъра на лицензираните доставчици на социални услуги;
* изготвя становища във връзка с предварителното одобрение за НКСУ;
* издава задължителни предписания до кметовете на общини за прекратяване предоставянето на социални услуги, финансирани от общинския бюджет, и за възлагане на предоставянето на социални услуги на частни доставчици;
* прави мотивирани предложения за прекратяване финансирането на социални услуги от държавния бюджет.